Gamanmyndin The Heat fór beint á topp nýja íslenska DVD / Blu-ray listans sem kom út í gær . Í myndinni leika þær Sandra Bullock og Melissa McCarthy tvær ólíkar löggur sem þurfa að vinna saman að lausn máls . Í öðru sæti , og stendur í stað á milli vikna , er spennutryllirinn White House Down og í þriðja sæti niður um eitt er spennumyndin The Call með Halle Berry í aðalhlutverkinu . Í fjórða sæti , og stendur í stað á milli vikna , er hin myrka spennumynd Only God Forgives , með Ryan Gosling í aðalhlutverki . Glæný á lista í fimmta sætinu er svo jOBS , þar sem Ashton Kutcher fer með hlutverk Steve Jobs stofnanda Apple tölvurisans . Sjáðu lista vinsælustu vídeómynda í heild sinni hér fyrir neðan :